《闻安茂卿游临安作此问讯》
明代·胡应麟

飞扬裘马各游秦，拂袖俄惊海上春。三洞稍酬新日月，五陵犹记昔风尘。

纷纭白眼空调世，濩落红颜已让人。闻道如花仍共载，若耶溪色定谁亲。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。